CELEX: 62010TN0232
Language: mt
Date: 2010-05-21 00:00:00
Title: Kawża T-232/10: Rikors ippreżentat fil- 21 ta' Mejju 2010 — Couture Tech Limited vs UASI (rappreżentazzjoni ta’ tarka bl-arma tar-razza bi globu, stilla, minġel u martell)

17.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 195/29
            
         Rikors ippreżentat fil-21 ta' Mejju 2010 — Couture Tech Limited vs UASI (rappreżentazzjoni ta’ tarka bl-arma tar-razza bi globu, stilla, minġel u martell)
   (Kawża T-232/10)
   2010/C 195/46
   Lingwa tal-kawża: l-Ingliż
   
      Partijiet
   
   
      Rikorrenti: Tech Ltd (Tortola, British Virgin Islands) (rappreżentant: B. Whyatt, Barrister)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet tar-rikorrenti
   
   
               —
            
            
               Tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-5 ta’ Marzu 2010 fil-Każ R 1509/2008-2; u
            
         
               —
            
            
               tikkundanna lill-UASI għall-ispejjeż.
            
         
      Motivi u argumenti prinċipali
   
   
      Trade mark Komunitarja kkonċernata: Trade mark figurattiva bil-kuluri li tirrappreżenta tarka bl-arma tar-razza bi globu, stilla, minġel u martell (applikazzjoni għar-reġistrazzjoni Nru 5585898) għal prodotti fil-klassijiet 3, 14, 18, 23, 26 u 43.
   
      Deċiżjoni tal-eżaminatur: L-applikazzjoni tat-trade mark Komunitarja hija miċħuda.
   
      Deċiżjoni tal-Bord tal-Appell: L-appell huwa miċħud.
   
      Motivi invokati: Ir-rikorrenti invokat żewġ motivi ta’ liġi insostenn tar-rikors tagħha.
   Rigward l-ewwel motiv, ir-rikorrenti ssostni li d-deċiżjoni kkontestata tikser l-Artikolu 7(1) u (2) u l-Artikolu 2 tar-Regolament tal-Kunsill Nru 207/2009, peress li l-Bord tal-Appell żbalja meta applika dawn l-artikli għall-applikazzjoni tat-trade mark Komunitarja.
   Permezz tat-tieni motiv, ir-rikorrenti tikkunsidra li d-deċiżjoni kkontestata naqset milli tapplika r-regoli ta’ ekwità billi ma rrikonoxxietx id-dritt tagħha li jirriżulta mill-aspettativ leġittimu li tikseb ir-reġistrazzjoni tat-trade mark.